শায়খ মাহমুদ আত-তাহান
শায়খ মাহমুদ আত-তাহান হলেন সিরীয় বংশোদ্ভূত একজন বিখ্যাত আরব আলেম ও হাদিসবিশারদ। তিনি ছিলেন হাদীস বিষয়ে অগণিত রচনার লেখক এবং হাদীসশাস্ত্রের সকল বিষয়ে অভিজ্ঞ ও পারদর্শী একজন ব্যক্তি। তার পুরো নাম হল, আবু হাফস মাহমুদ বিন আহমদ আত-তাহান আল-হালাবি আল-নুয়াইমি। তিনি ১৯৩৫ সালে সিরিয়ার আলেপ্পোতে জন্মগ্রহণ করেন এবং ২০২২ সালের ২৪ নভেম্বর তিনি মৃত্যুবরণ করেন। উলুমুল হাদিসে তার রচিত কয়েকটি বিখ্যাত বই আছে, যা বিশ্বের একাধিক বিখ্যাত ইসলামি বিশ্ববিদ্যালয়ের পাঠ্যসূচির অন্তর্ভুক্ত।